הוועדה המיוחדת לבחינת בעיית העובדים הזרים, כנסת 18, פרוטוקול מספר 19, 2010-03-02 12:30

יעקב כץ: אני רוצה להודות לכם על שהגעתם.

יעקב כץ: קודם כל אני רוצה לאחל לעיר אילת תיבנה ותיכונן שתפרח ותגדל כשושנה ושיהיו בה מאות אלפי אנשים ושלכל אדם בעולם יהיה חשק להגיע לאילת.

יעקב כץ: אבל היום אנחנו מעבר לברכה רציתי לייחד את נושא הישיבה ליום שאחרי.

יעקב כץ: בתקשורת מפרסמים פרסומת שאומרת שלפי החוק לאדם אסור להעסיק עובדים זרים אלא אם כן יש להם רישיון עבודה.

יעקב כץ: אם הוא אכן מעסיקם הוא מסתכן בקנס גדול.

יעקב כץ: מדובר במעסיק, יכול להיות בעל בית מלון שמעסיק עובדים שלא כחוק בבתי המלון אם זה באזור תל אביב או במתחמים אחרים בארץ.

יעקב כץ: יוסי אתה וודאי שומע גם כן פרסום ברדיו.

יעקב כץ: גם באינטרנט.

יעקב כץ: אני מניח שזה יהיה עוד מעט בטלוויזיה.

יעקב כץ: נאמר שרק בתחום הסיעוד ובתחום החקלאות ובתחום המסעדות האתניות מותר, ורק למי שיש היתרים שם לעבוד.

יעקב כץ: ודאי שזה לא בתי המלון, ודאי שזה לא אנשים שמעסיקים באופן פרטי שעוברים על החוק ומסתכנים.

יעקב כץ: במה הם מסתכנים יוסי אדלשטיין?

יוסי אדלשטיין: קודם כל זה מוגדר כעבירה פלילית ובקנס כספי.

יעקב כץ: זאת אומרת נניח שאם היום בית מלון.

יעקב כץ: ..

יוסי אדלשטיין: אני לא דן בבית מלון.

יעקב כץ: אני שואל.

יעקב כץ: נניח אם בית מלון באזור מצדה למטה,

יוסי אדלשטיין: מי שמעסיק באופן בלתי חוקי הוא צפוי לקנס כספי של 5000 שקל כפול מספר העובדים שיש לו ואם יש עוד עבירות נלוות אז הקנס גדל.

יעקב כץ: אני רוצה ללכת ליום שאחרי, אמנון בן עמי שהוא עכשיו מנכ"ל רשות האוכלוסין, ההגירה ומעברי הגבולות.

יעקב כץ: רציתי לברר מה עושים יום אחרי?

יעקב כץ: נניח שמחר כל תושבי מדינת ישראל שלא עוסקים בסיעוד אלא בדברים אחרים אכן יעמדו במשימה ולא יעסיקו עובדים בניגוד לחוק.

יעקב כץ: יש לנו למעלה מ-20 אלף מסתננים שהגיעו רק מסודן שנמצאים בחצר האחורית של תל אביב ובאילת ובערד.

יעקב כץ: מה עם עשרות או מאות אלפי האנשים שנמצאים פה שלא כחוק?

יעקב כץ: מה עושים איתם?

יעקב כץ: זה מאוד מטריד אותי.

יעקב כץ: מה יהיה איתם?

יעקב כץ: הם ישתו כל היום?

יעקב כץ: הם יקבלו מענק ממדינת ישראל?

יעקב כץ: מה יהיה העתיד שלהם?

יעקב כץ: אני אחר כך אבוא עם הצעות.

יעקב כץ: רציתי לשמוע מה אתה חושב ומה אתה אומר על הדבר?

יעקב כץ: מה יהיה הדין מחר, נניח שיפטרו את כל העובדים באילת כי המעסיקים לא ירצו לעבור על החוק, כי הפנייה בתשדירי הרדיו היא לא אל העובדים הזרים, היא לא אל המסתננים, היא פנייה אל המעסיקים.

יעקב כץ: נניח שכל המעסיקים ישמרו חוק, מה יקרה למחרת כאשר יסתובבו לנו פה אלפי אנשים ללא תעסוקה?

אמנון בן עמי: הרשות היא זרוע ביצוע של הממשלה, של החלטות הכנסת.

אמנון בן עמי: אין ספק שהבעיה שאתה מעלה היא בעיה שהממדים שלה גדלים בצורה מדאיגה ביותר.

אמנון בן עמי: אנחנו מדברים היום על יותר מ-21 אלף מסתננים מהגבול הדרומי.

אמנון בן עמי: אנחנו מדברים היום על קצב של יותר מאלף לחודש.

אמנון בן עמי: המספרים האלה לא היו לפני חצי שנה ולא לפני שנה.

אמנון בן עמי: אני אגיד פה דבר שיישמע אולי ככפירה כמעט במה שרגילים לחשוב.

אמנון בן עמי: כשמדברים על תופעת העובדים הזרים הבלתי חוקיים אז שואלים אותנו כמה אנחנו מצליחים להרחיק כל יום?

אמנון בן עמי: ומה אנחנו עושים עם השלמות של עובדים שחסרים?

אמנון בן עמי: בעיית המסתננים, שברירי אחוזים בודדים מתוך אותם 21 אלף יהיה ניתן להגדיר אותם בתור פליטים.

אמנון בן עמי: מתוך 1500 שנבדקו בשנה האחרונה אף אחד לא הוכר כפליט.

אמנון בן עמי: מדובר במהגרי עבודה בלתי חוקיים, שוהים בלתי חוקיים.

אמנון בן עמי: מה קורה בערד?

אמנון בן עמי: באילת?

אמנון בן עמי: בתל אביב?

אמנון בן עמי: יושבים פה נציגים נאמנים של המקומות.

יעקב כץ: מר בן עמי מופיע פה שיש להם אשרת עבודה ל-3 חודשים כל פעם מחדש.

אמנון בן עמי: תיכף יוסי יסביר לגבי האשרות.

אמנון בן עמי: אני רוצה לומר לגבי תופעת ההסתננות.

אמנון בן עמי: כל מי שעוסק בעניין, ואני מברך אותך מאוד על קיום הדיון, צריך לחשוב איך להתמודד עם התופעה הזו מכיוון שבעוד שנה או שנתיים כבר לא נשלוט בה.

אמנון בן עמי: אני עוד פעם אומר, תחת אמנות בינלאומיות ותחת החוקים תופעת ההסתננות פוגעת באלה שמגיעים להם מעמד של פליטים.

אמנון בן עמי: נצטרך לחשוב על פתרונות איך מתמודדים עם מסתננים, איך מייעלים את תהליך הבדיקה ומקצרים אותו כדי לטפל טוב יותר במי שיקבל מעמד פליט.

אמנון בן עמי: מי שראוי למעמד פליט מדינת ישראל צריכה לשאת אותו על כפיים.

אמנון בן עמי: אין בכלל ויכוח.

אמנון בן עמי: אבל מי שנכנס תחת הכותרת הזו...

אמנון בן עמי: אני אגיד לכם יותר מזה, היום ישנה תופעה שעובדים זרים חוקיים ברגע שפגה האשרה שלהם נזכרים לבוא לבקש אחרי 63 חודש, תנו לנו מעמד פליט.

אמנון בן עמי: זו נהייתה מין תעודת ביטוח.

אמנון בן עמי: מדינת ישראל חייבת לכבד את האמנות הבינלאומיות.

יעקב כץ: במדינת ישראל לא נותנים תעודות פליטים רק ליחידים.

אמנון בן עמי: גם לקבוצות.

יעקב כץ: אבל מדובר על קבוצות מעטות.

אמנון בן עמי: מאוד.

אמנון בן עמי: עכשיו, הפוטנציאל שיכול להגיע לישראל דרך הגבול הדרומי ואני מחדד לכולם זה הגבול היבשתי של אפריקה עם אירופה.

אמנון בן עמי: זה אנחנו, דרכנו.

אמנון בן עמי: ברור שמהגרי העבודה הלא חוקיים האלה ושהם אומרים שהם מהגרי עבודה לא חוקיים בתשאולים שעושים להם, רואים בנו קרש קפיצה בין אם לאירופה ובין אם להישאר בתל אביב או בערד או באילת.

אמנון בן עמי: מאוד חשוב לי לחדד שלא יתקבל הרושם שהרשות ומשרד הפנים הם נגד פליטים.

יעקב כץ: האם אתה יודע שראשית ממשלת ישראל החליטה שבשלב כלשהו, אנחנו לא יודעים מתי, אנחנו בינתיים פה, אני הגשתי חוק שצריך ממש לעלות תוך מספר ימים.

יעקב כץ: זה כבר מגיע מיד לוועדת שרים לענייני חקיקה על הקמת מכשול.

יעקב כץ: למרות שממשלת ישראל החליטה על הקמת מכשול ומניעת כניסה של המסתננים אבל לא נראה שהם ממהרים לעשות את זה.

יעקב כץ: הכמות שאתה מדבר עליה מדי חודש, בהנחה שייקח זמן עד שהמכרזים יצאו ועד שזה ייגמר אנחנו מדברים על עוד 12 אלף איש, שזה כמעט חצי מהעיר ערד.

יעקב כץ: כל שנתיים עיר.

יעקב כץ: כל שנתיים העיר ערד מחדש.

אמנון בן עמי: על פי כל ההערכות המספרים ילכו ויגדלו מכיוון שזה חבר מביא חבר והמסרים שעוברים זה, למה בעצם לא לבוא?

אמנון בן עמי: אין ספק שצריך להגיע להסדר עם מצרים.

אמנון בן עמי: צריך להקים מכשול.

אמנון בן עמי: הייתי בשתי ישיבות הממשלה האחרונות כשראש הממשלה אמר שהוא רוצה שיוקם מכשול.

אמנון בן עמי: אוקיי.

אמנון בן עמי: אני רק טוען שהזמן דוחק, ואנחנו מאחרים מאוד בטיפול במהגרי העבודה הבלתי חוקיים.

יעקב כץ: פה מודיעים לי מהמ.מ.מ.

יעקב כץ: שאלפיים מתוך המסתננים יש להם היתרי עבודה של 3 חודשים שמתחדשים כל 3 חודשים.

יעקב כץ: אני שומע שקרוב ל-18 אלף אין להם היתרי עבודה.

יעקב כץ: אז יוסי בוא תאיר את עינינו.

יוסי אדלשטיין: יש מתוך אוכלוסיית המסתננים הכוללת של האריתריאים והסודנים, התקבלה החלטה לפני שנתיים וחצי להעניק לאלפיים אריתריאים שהיו לכאורה ותיקים פה בארץ, נתנו להם אשרת עבודה כדי שהם יוכלו לעבוד.

יוסי אדלשטיין: כאשר השטף הלך וגדל ראינו שזה מוביל לאסון אז הפסיקו.

יוסי אדלשטיין: היום כל המסתננים שנכנסים לארץ נעצרים ומי שמשוחרר מבית המשמורת הוא משוחרר בתנאים, הוא מקבל אשרת שהיה שנקראת ס2א5 שהיא אשרת שהיה בלבד.

יוסי אדלשטיין: זו לא אשרת עבודה.

יוסי אדלשטיין: ועל פי החוק זה שחרור בתנאים שהחוק הסמיך אותי.

יעקב כץ: כלומר שמי שמעסיק אותו בעצם עובר על החוק לפי הפרסומים שאנחנו שומעים עכשיו ברדיו.

יוסי אדלשטיין: נכון אמרת.

יעקב כץ: הבנתי.

יעקב כץ: תודה.

יעקב כץ: אני רוצה לשמוע פה ממשרד המשפטים אביטל שטרנברג.

יעקב כץ: אני רציתי לדעת.

יעקב כץ: מחר תושבי מדינת ישראל שומרים על החוק ואנחנו מוצאים כמות אדירה של אנשים שמסתובבת בחוסר יכולת תעסוקה.

יעקב כץ: מה בדיוק התוכניות לגביהם?

יעקב כץ: אני מדבר על עשרות אלפים.

אביטל שטרנברג: אני לא בצד של התוכניות אבל לגבי הצד של הדין אני אעיר שהיתה הודעה של המדינה שלא יאכפו.

אביטל שטרנברג: ברגע שמדובר באוכלוסייה הזאת, 18 אלף, היתה הודעה, אני מציעה שתשאלו את מר אפרים כהן ואת יוסי לגבי ההודעה על אי אכיפה לגבי עצם ההעסקה.

יעקב כץ: אני רוצה לברר את זה.

יעקב כץ: יש דין לאכוף או אין דין לאכוף?

יעקב כץ: מצאנו אריתראי או מישהו מחוף השנהב, מצאנו אותו עובד היום בבית מלון בתל אביב כאשר אין לו אשרת עבודה, יש לו רק אשרת שהיה.

יעקב כץ: באו פקחים ומצאו את שבית המלון הזה מעסיק אותו.

יעקב כץ: הוא נכלל בתוך המסגרת של הפרסום או לאו?

יוסי אדלשטיין: אז אני אחדד את זה.

יוסי אדלשטיין: ברמת העיקרון יש דין.

יוסי אדלשטיין: מאידך יש החלטה שכרגע לא אוכפים.

יוסי אדלשטיין: אם יושב ראש הוועדה זוכר אז בדיון לפני שבועיים עדכנתי שמנכ"ל הרשות הקים צוות עבודה.

יעקב כץ: זאת אומרת אם לא אוכפים בפועל למה שחבר לא יביא חבר?

יוסי אדלשטיין: כרגע לא אוכפים.

יעקב כץ: למה שחבר לא יביא חבר, זאת אומרת אם בחור שנכנס ארצה לפני חודש שהיה במשמורת, יצא החוצה כי המקום מתמלא בקצב רצחני של 60-70 ביום אז חייבים לפנות אותם וכבר מסודרת לו עבודה באיזה בית מלון וזה למרות שאין לו אשרת עבודה כי לא אוכפים.

יעקב כץ: למה שהוא לא יגיד לחבר שלו באי מייל או באס.

יעקב כץ: אמ.אס.

יעקב כץ: תביא את החבר שלך?

יעקב כץ: למה שלא יבואו עוד?

יעקב כץ: אני שואל שאלה מדוע המדינה מפרסמת הודעות ולא אוכפים?

יוסי אדלשטיין: אז לכן אומר זו היתה החלטה בעבר של מנכ"ל הרשות הקודם שלא אוכפים.

יוסי אדלשטיין: לכן עדכנתי את כבוד היושב ראש לפני שבועיים בישיבה פה שמנכ"ל הרשות הנוכחי הקים צוות עבודה שהולך לבחון את כל הסוגיה של המסתננים על כל היבטיה כולל נושא העסקה שלהם.

יוסי אדלשטיין: גם לפני שבועיים שאלת אותי מה קורה עם בתי המלון ולכן עדכנתי את כבוד היושב ראש בהחלטה של מנכ"ל הרשות והצוות הזה מתכנס ובוחן, כולל פעולות משלימות להצעות של המכשול ודברים אחרים שבסופו של דבר אנחנו נציע חבילה שלמה כולל האכיפה אם תידרש.

יעקב כץ: אביטל אני רוצה לשאול אותך, אם נניח מחר יחליט יושב הראש החדש לאכוף את החוק האם יש אפשרות לבוא עם הצעה, הלוא אנחנו בני אדם, אולי על הקמה על הגבול מעין עיר.

יעקב כץ: היום אנחנו מקימים את הגדר.

יעקב כץ: זה מכשול שייקח לבנות אותו הרבה זמן.

יעקב כץ: יצטרכו שם הרבה ידיים עובדות.

יעקב כץ: כיוון שבהחלט ייתכן שמחר ראש הרשות מר בן עמי יבוא עם הצעה שצריך לאכוף את החוק כי זה החוק, וכולנו מצווים לאכוף את החוק בכל מקום.

יעקב כץ: הוא יגיד אני לא מאפשר יותר לבתי מלון להעסיק מסתננים כי הם לא פליטים.

יעקב כץ: אחרת מסודן ואריתריאה יעברו אלינו מיליוני אנשים וצריך לשים לזה פעם אחת סוף, האם שייך מבחינה משפטית החלטה להקים עיר או עיירה על הגבול עם מצריים ולשם נעביר את כל המהגרים ונעסיק אותם בעבודות יזומות של ממשלת ישראל עד שיימצא פיתרון.

אביטל שטרנברג: כרגע זו שאלה תיאורטית לגמרי.

אביטל שטרנברג: אין על הפרק שום הצעת החלטה בכיוון הזה.

אביטל שטרנברג: חשוב לי להדגיש את זה.

יעקב כץ: איזו הצעה?

יעקב כץ: ההצעה שמחר הוא יחליט לאכוף את החוק, זה נתון לשיקול דעתו.

אביטל שטרנברג: אתה שאלת אותי לגבי עיר.

יעקב כץ: אני שואל אותך על אפשרות כזו.

אביטל שטרנברג: זו שאלה תיאורטית לגמרי.

אביטל שטרנברג: לגבי כל דבר שהוא דומה למשמורת וככל לחבילה שאתה מציע שם יותר הגבלות יש לך קושי משפטי.

אביטל שטרנברג: זאת אומרת חוק הכניסה לישראל לא מאפשר משמורת מעבר לפרק זמן מסוים.

אביטל שטרנברג: להערכתנו גם אם תשנה את החוק אתה עדיין במגבלות של חוק יסוד כבוד האדם וחירותו.

יעקב כץ: החוק אומר שאסור להעסיק.

יעקב כץ: אני מחיל את החוק.

יעקב כץ: אסור לבן אדם להעסיק.

יעקב כץ: כמו שמפרסמים ברדיו שאסור להעסיק פיליפינים או נפאלים שנמצאים פה מעבר לזמן ודינם לא שונה, אותו דין יהיה גם לגבי מסתנן שנכנס לפה שלא לפי החוק, ששוהה פה לא לפי החוק, אין לו תעודת זהות.

יעקב כץ: מסיבות כאלה ואחרות יש לנו מגבלות.

יעקב כץ: אני פשוט רוצה לקיים את החוק.

יעקב כץ: אני לא אתפוס אותם.

יעקב כץ: אני אתפוס את בעלי בתי המלון.

יעקב כץ: ומי שיעסיק מחר אדם כזה ייקנס באלפי שקלים.

יעקב כץ: נמצא אותם מסתובבים.

יעקב כץ: מה אז אתם מציעים לעשות?

יעקב כץ: אנחנו מדינת חוק ובמידה והחוק יקוים, מה אז?

אביטל שטרנברג: אני רוצה להצביע על כמה קשיים בהצעה כפי שהיא מוצגת כאן כרגע.

אביטל שטרנברג: ראשית כפי שאמרתי משמורת לאורך זמן להערכתנו לא תעמוד.

אביטל שטרנברג: ככל שמדובר באוכלוסייה שאתה לא יכול להרחיק, ואחד הדברים שלא צוינו כאן זה שנכון להיום אנחנו לא יכולים להרחיק אנשים לא לסודן ולא לאריתריאה.

אביטל שטרנברג: אם אתה לא תאפשר להם לעבוד אתה למעשה מכריח אותם להתפרנס, לא ברור לי איך, אבל אתה לא יכול להותיר אותם ברחובות לרעוב.

אביטל שטרנברג: וחשוב להגיד גם את זה.

אביטל שטרנברג: אני אומרת שנצטרך למצוא איזשהו פיתרון.

אביטל שטרנברג: אבל הפיתרון של שלילת תעסוקה באופן טוטאלי הוא מאוד מאוד קשה.

אביטל שטרנברג: מוסרית ומשפטית.

יעקב כץ: את אומרת כך, אנחנו לא יכולים להרחיק אותם.

יעקב כץ: הצבא דיווח על מיליון אנשים שעומדים להיכנס.

יעקב כץ: לפי קצב הנכנסים זה גדל.

יעקב כץ: לפי החוק המשפטי שאת אומרת היום אנחנו צפויים פה למיליון סודנים או אריתריאים ונצטרך לדאוג להם לתעסוקה.

אביטל שטרנברג: לא.

אביטל שטרנברג: זה לא מה שאני אמרתי אדוני.

אביטל שטרנברג: אני אומרת שצריך לחשוב על חבילה של אמצעים.

אביטל שטרנברג: גדר למשל.

יעקב כץ: גדר הצענו וממשלת ישראל עוסקת בזה.

יעקב כץ: הגדר עד שראש הממשלה יחליט להעמיד אותה ועד שיימצא הכסף לזה, זה יכול לקחת שנתיים שלוש.

יעקב כץ: אני לא יודע גם מה הגדר תעזור.

יעקב כץ: כי אם החוק אומר שאסור להרחיק ואסור לפגוע אז הם ייצמדו לגדר ויעברו אותה בלילות.

יעקב כץ: עוד פעם אנחנו שבים לאותה בעיה.

יעקב כץ: אותם דברים שמונעים מאיתנו להרחיק אותם היום, אני לא בטוח שזה נכון שאסור להרחיק, אבל נניח שזה מה שהחוקים הבינלאומיים אומרים, איך אנחנו מונעים את המסרון או את הדוא"ל מפה לשם שאותו בן אדם שקיבל אותו לא ירצה גם הוא להגיע?

אביטל שטרנברג: הכלל הוא שאנחנו לא יכולים להחזיר אדם למקום שבו נשקפת סכנה לחייו.

אביטל שטרנברג: אנחנו לא מחזירים אנשים לא לסודן ולא לאריתריאה.

יעקב כץ: איך מונעים את הדוא"ל והמסרונים כדי שפה לא יהיו מיליון סודנים ואריתריאים.

יעקב כץ: אני שואל שאלה.

יעקב כץ: אתם צריכים לתת תשובה משפטית גם לזה.

יעקב כץ: אלא אם כן החלטנו להתפרק כמדינה.

יעקב כץ: אז אפשר להגיד אנחנו כל כך טובים.

יעקב כץ: אני שואל את השאלה הזו משום שהוא מדבר על אלף מסתננים לחודש ולפי הדיווחים של הצבא זה גם יכול להיות 3000 לחודש.

יעקב כץ: זה גם יכול עשרת אלפים בחודש.

יעקב כץ: מי ימנע מאלפי אנשים להגיע?

יעקב כץ: פעם נכנסו יחידים.

יעקב כץ: היום יש כבר ידועים 21 אלף מסתננים.

יעקב כץ: אף אחד לא העריך שתהיה כמות כזו.

יעקב כץ: הם תופסים את מקומות העבודה בערד, באילת.

יעקב כץ: היום אילת הופכת להיות עיר אריתריאית או סודנית.

יעקב כץ: זו רק שאלה של זמן.

יעקב כץ: מחר גם תל אביב תהפוך להיות כזו כי הם נכנסים ודוחקים את השכונות הדרומיות.

יעקב כץ: הם ילכו צפונה.

יעקב כץ: מה בעצם הגבולות המשפטיים שאתם יכולים להציע למדינת ישראל כדי לשרוד?

אביטל שטרנברג: לא כל הפתרונות לבעיות של מדינת ישראל הם פתרונות משפטיים.

אביטל שטרנברג: לכן אני מציעה להחזיר את השאלה לראש רשות האוכלוסין ולשמוע על הצעות שיש לרשות.

יעקב כץ: ראש רשות האוכלוסין, אם אני בא עם הצעה וזו הצעה שלי, להקים מחר עיר שלא תיקרא משמורת.

יעקב כץ: יהיו לה דינים של עיר.

יעקב כץ: יספקו להם מקומות תעסוקה, יבנו להם בתים ורחובות ומסגדים, כנסיות, תהיה להם אפשרות אפילו לבקר אבל העבודה תהיה מרוכזת שם, עבודה עם הכנסה עם הכול.

יעקב כץ: האם הדבר הזה נוגד איזשהו הליך משפטי?

אמנון בן עמי: על הליך משפטי זה לא אני צריך לענות אבל צריך לבחון כל רעיון שיפגע במוטיבציה של אותם מיליונים אולי שרוצים להגיע.

אמנון בן עמי: בדיוק כמו שאנחנו מנסים לפגוע במוטיבציה של מעסיקים להעסיק עובדים זרים לא חוקיים בנושא מהגרי העבודה המסתננים הבלתי חוקיים צריך לפגוע במוטיבציה שלהם להגיע לפה וכמו שאמרת שהמסרונים שכדאי להגיע לפה לא יעברו.

יעקב כץ: אם מחר, מר בן עמי, אנחנו נודיע הודעה גורפת ואתם תקבלו החלטה שאסור להעסיק גם אריתראים ומסתננים ובמקביל יימצא להם מקום עבודה שמכניס להם הכנסה יפה, טובה, עם מגורים, יגידו להם אתם יכולים לעבוד.

יעקב כץ: פה אין לכם עבודה אבל יש לכם ליד הגבול המצרי עבודה בגדר, בעבודות יזומות אחרות שממשלת ישראל תמצא לנכון ותיתן פרנסה.

יעקב כץ: זה דבר שצריך להישקל על ידי משפטנים כדבר מעשי.

אמנון בן עמי: לדעתי במצב שנקלענו אליו ובמצב שיכול להתפתח במדינה שזה עד כדי אובדן, פשוט כך, והמספרים ענקיים, צריך לבחון כל רעיון ולא רק בכלים הקיימים היום.

אמנון בן עמי: כדאי מאוד וחבל שאין פה נציג של משרד החוץ כדי לנסות ולהעלות את זה שוב מול מצרים כדי להגיע להסכמים.

אמנון בן עמי: הם חייבים להיות פרטנר בעניין.

יעקב כץ: המציאות היא שהמצרים אם הם רוצים לגמור אותנו בדרכי שלום אז זו השיטה.

יעקב כץ: וגם אם הם יגידו לך שהם פרטנרים, כמעט כמו שהם פרטנרים בהפסקת ההברחות לעזה.

יעקב כץ: בפועל השותפות הזו התבררה אפילו בהחזרה שלהם ולא בעצירה של המסתננים הרבים שבאים מדי חודש.

יעקב כץ: ודיברו איתם ושוחחו איתם וזה לא עובד.

אמנון בן עמי: אז אם אדוני מכוון לנושא של מתקן הבדיקה.

אמנון בן עמי: ראשית, ממה שאנחנו לומדים יש ברחבי העולם במדינות נאורות מתקני בדיקה כאלה ואחרים במודלים כאלה ואחרים ושווה שנלמד מהם.

אמנון בן עמי: אני אומר את זה כפוף לדינים הבינלאומיים.

אמנון בן עמי: אף אחד לא רוצה לבחון להקים מתקן סגור אם אסור להקים מתקן סגור.

אמנון בן עמי: אני אומר שחייבים לבחון כל מודל אפשרי.

יעקב כץ: שאלה.

יעקב כץ: במידה ואתם תאכפו את החוק ותגידו מה שאסור למעביד פרטי בבית פרטי, נניח ניקח את אהוד ברק שהעסיק פיליפינית בניגוד לחוק.

יעקב כץ: ותגידו שזה גם אמור לגבי בתי מלון ששמה עוסקים בעיקר ובמקביל שיבואו אנשים ויגידו, ממה אנחנו מתפרנסים?

יעקב כץ: נספק להם עבודה.

יעקב כץ: ניתן להם עבודה לבנות את הגדר, לבנות דברים אחרים.

יעקב כץ: מדינת ישראל תעמיד תעסוקה באזור המגורים החדש שאנחנו נקבע אותו לצורך העניין – עיר יפה ונוחה ונחמדה.

יעקב כץ: הלוא למדינת ישראל מותר מבחינת החוק כשהם מגיעים לארץ במקום להשאיר אותם שבוע במשמורת מבחינת החוק אפשר להשאיר אותם שם גם חודשיים ושלושה חודשים.

אמנון בן עמי: עד 60 יום.

יעקב כץ: ואחרי 60 יום לא יוכלו להילקח יותר לתל אביב או מקומות כאלה כי במקומות האלה אין תעסוקה.

אמנון בן עמי: אבל אולי קל יותר לבדוק אותם כשהם מרוכזים יחד.

יעקב כץ: להעסיק אותם בעבודה מסודרת.

יעקב כץ: יוכלו להגיד לחברים שלהם, תעברו אבל תדעו לכם שאתם הולכים לעבוד פה במדבר.

יעקב כץ: אני מאוד מבקש שהדבר הזה ייבדק במסגרת העסק שלכם כי אני לא חושב שמדינת ישראל לעטוף את עצמה בכל מיני חוקים שאומרים שאסור לגרש ואסור להוציא מפה כי זה חוקים בינלאומיים ומצד שני זו התאבדות.

יעקב כץ: מדינה לא צריכה להתאבד.

יעקב כץ: היא צריכה להחליט איפה הגבולות שלה.

יעקב כץ: אם היא שמה גבולות שעומדים בתוך המסגרות המשפטיות שאדם לא יוכל להסתובב סתם בארץ והוא יופנה למקום מרוכז שם תהיה לו פרנסה ולינה.

יעקב כץ: במקביל המדינה תבנה את הגדר ותעשה עוד דברים מהסוג הזה.

יעקב כץ: האם תהיו מוכנים להביא את זה לפני הוועדה שלכם לבדיקה?

אמנון בן עמי: אנחנו מוכנים לבדוק כל פתרון וכל הצעה וההנחיה שלי לצוות היתה להעלות כל רעיון אפשרי כדי לנסות להקטין את ההסתננות.

יעקב כץ: אני מאוד מבקש.

יעקב כץ: אפילו נציגת משרד המשפטים אומרת סור מרע.

יעקב כץ: אני לא מדבר על עשה טוב.

יעקב כץ: מה עושים עם אלה שכבר נכנסו?

יעקב כץ: אז יש לנו היום 21 אלף.

יעקב כץ: עוד שנה שנתיים אנחנו מדברים על עוד 25 אלף.

יעקב כץ: אנחנו מדברים על 50 אלף, אולי יותר.

יעקב כץ: ככל שהגדר תתקדם לדעתי יגיעו יותר ויותר.

יעקב כץ: נגיד כמה שיגיעו יגיעו, ומדינת ישראל תחליט מה היא עושה.

יעקב כץ: אני מפחד שעד שתתקבל החלטה של הוועדה זה יימשך, לכן אני מבקש כיושב ראש ועדה שתשקלו את ההצעה שלי.

יעקב כץ: העיר הזאת תהיה עיר יפה, בנויה, עם רחובות, עם מסגדים, עם תעסוקה, יהיו בה כל הצרכים והנתונים.

יעקב כץ: לבנות עיר סמוך לגדר במדבר ששם כל מי שמגיע ימצא מקום ללון, לעבוד, וגם להועיל לעצמו.

יעקב כץ: יכול להיות שכתוצאה מכך המוטיבציה תפחת.

יעקב כץ: אני מאוד מבקש שההצעה הזאת תידון במהירות האפשרית עם לוחות זמנים.

יעקב כץ: תציעו לנו.

יעקב כץ: אני במקביל אקדם חוק שלי.

יעקב כץ: אני אנסה לבקש אישור של הוועדה.

יעקב כץ: כל חברי הוועדה מודעים לבעיה הזו.

יעקב כץ: אף אחד לא רוצה שאריתריאה או סודן יעברו לפה.

יעקב כץ: אני גם חס על הבית שבנה ברק באקירוב.

יעקב כץ: אם יהיו שם חצי מיליון סודנים המחירים ירדו.

יעקב כץ: ביש"ע לא נקבל אותו.

יעקב כץ: אז אני לא יודע מה יהיה איתו.

יעקב כץ: אני לא רוצה שהמחירים של הדירות ירדו.

יעקב כץ: צריך לדאוג שהמחירים לפחות בצפון תל אביב לא יפגעו.

יעקב כץ: אני מאוד מאוד מבקש שהוועדה שאתה הקמת תדון במהירות בהצעה הזאת.

יעקב כץ: ואז ברגע שהדבר הזה יוכר אפשר להביא את זה כהצעה כאשר במקביל אפשר יהיה לומר אנחנו אוכפים את החוק למניעת עבודה ללא אישור.

יעקב כץ: ואז כאשר אדם ישאל, מה אני אעשה?

יעקב כץ: יאמרו לו, יש לך עבודה במקום אחר.

יעקב כץ: על עוד שאין עבודה במקום אחר אז הטענה מנציגת משרד המשפטים צודקת.

יעקב כץ: היא אומרת אנחנו מדינה שלא יכולה לגרש.

יעקב כץ: צריך להעסיק אותם במשהו.

יעקב כץ: אבל אם אנחנו נותנים תעסוקה אלטרנטיבית זאת תשובה.

יעקב כץ: אני מבקש מאוד שהדבר הזה ייעשה.

יעקב כץ: יש עוד מישהו?

אבי כהן: ברשותך.

אבי כהן: גם כמנכ"ל עיריית אילת שהיה פעם מלונאי ומכיר את הצרכים של העובדים הזרים וגם כאזרח במדינה.

אבי כהן: יכול להיות שבניית עיר יותר קלה מבניית גדר במדינת ישראל.

יעקב כץ: לא.

יעקב כץ: לא.

יעקב כץ: הגדר ראש הממשלה הבטיח לבנות.

יעקב כץ: אבל לפי ההערכה שלי זה ייקח הרבה זמן.

יעקב כץ: למרות שאני מקדם חקיקה בנושא הזה זה ייקח הרבה זמן עד שהדבר יבוא לידי ביצוע גם מסיבה תקציבית, גם מפני ההוראות של הפתיחה באש.

יעקב כץ: אם תהיה גדר, מה ימנע מאנשים לעבור את הגדר?

יעקב כץ: או מה ימנע מאנשים לא לירות בהם על הגדר?

אבי כהן: אתמול ירו והרגו אחד על הגדר.

יעקב כץ: על הגדר שאיננה.

אבי כהן: שתי אמירות.

אבי כהן: אחת, אני מציע למנכ"ל טיפה להרהר וטיפה לשתף את האנשים שנמצאים בשטח, בעיקר באילת כי רוב החדירות מתבצעות מהאזור שלנו.

אבי כהן: אני רוצה להציע אדוני היושב ראש, מאחר ויש עכשיו קמפיין של אכיפה מוגברת שיש בו קנסות אדירים של עשרות אלפי שקלים למלון.

אבי כהן: יש בתי מלון שמעסיקים 150 מסתננים.

אבי כהן: מאחר וזה צורך אמיתי כוח אדם לעובדים זרים אבל זה דיון אחר לגמרי, אני רוצה להציע הצעה.

אבי כהן: הרי המדינה החליטה לעצום עיניים בשנתיים שלוש האחרונות.

אבי כהן: המדינה נתנה להם להיכנס.

אבי כהן: אני רוצה להציע משהו לגבי אילת שהיא רלוונטית גם לערד כי הם עובדים בים המלח.

אבי כהן: לבוא לכל מעסיק כזה, למפות את העובדים שלו.

אבי כהן: אני מציע כעת הצעה למדינת ישראל ולדעתי היא ריאלית.

אבי כהן: אם באילת מועסקים היום 1500 מתוכם, אגב יש הרבה יותר, ואתה היום מחתים אותם באמצעים מדיניים ואחרים, הכול על פי דין, מחתים אותם היום שיש להם עוד 6 חודשים לעבוד בצורה מסודרת והם עוזבים מרצון.

יעקב כץ: לאיפה?

אבי כהן: מאיפה שהם באו.

יעקב כץ: הם לא יכולים.

יעקב כץ: מה?

יעקב כץ: הם יחצו את סיני בחזרה?

אבי כהן: אז מה יקרה בפועל אם נחכה להסכמים בין מדינות הם לא יצאו מפה לעולם.

אמנון בן עמי: הרי זאת הדילמה.

יעקב כץ: לגבי אלה הנמצאים פה אנחנו בוכים.

יעקב כץ: אני לא יודע מה אנחנו עושים איתם.

יעקב כץ: כל עוד לא מוצאים להם תעסוקה אלטרנטיבית אז יקומו ארגונים ויגידו לך בצדק אם אתה לא מגרש אתה לא יכול למנוע מהם עבודה.

אבי כהן: אוי ואבוי, אני אומר למנכ"ל, אוי ואבוי ליום שיפסיקו להעסיק אותם כי יפחדו מהקנסות והם יסתובבו ברחוב.

אבי כהן: אנחנו רואים את עקומת הפשיעה באילת עולה בקצב מטאורי.

אבי כהן: בשבוע שעבר היה מעשה רצח על ידי סודני שהיה תחת השפעת אלכוהול.

אבי כהן: אוי לנו ביום שהם גם לא יעבדו.

יעקב כץ: יש אריתראים באילת 4000-5000 איש וזה הולך וגדל מיום ליום ורק 1500 מועסקים.

יעקב כץ: ואין היום את ההגבלה.

יעקב כץ: הם יכולים לנוע בכל הארץ.

יעקב כץ: הם מצפינים לתל אביב.

יעקב כץ: אבל עדיין יש לכם 3000-4000 איש ורק 1500 מועסקים.

אבי כהן: לא.

אבי כהן: אני דיברתי על תעסוקת המלונות.

אבי כהן: אני יכול להניח שמעסיקים אותם במוסכים וכששוטפי כלים במסעדות.

אבי כהן: המסה הגדולה זה בבתי המלון.

אבי כהן: לא לשכוח שחלקם באים עם אישה וילדים.

יעקב כץ: מדינת ישראל כמו שאמרה היועצת המשפטית צריכה לעשות דברים בצורה משפטית נכונה וכששאלנו מה זה?

יעקב כץ: היא אמרה תבנו את הגדר.

יעקב כץ: אז מדינת ישראל צריכה להקים מכשול ולא לאפשר לעוד מיליון להיכנס.

יעקב כץ: פה צריכה לבוא קריאה מעיריית אילת וממר בן עמי לראש הממשלה שאת ההחלטה שלו על הקמת המכשול שזה כולל לא רק גדרות אלא מניעה של כניסה, לקדם את זה במהירות האפשרית.

יעקב כץ: אנחנו עושים את זה גם על ידי חקיקה.

יעקב כץ: לצערי הרב הייתי אצל שר האוצר מספר פעמים בשנה האחרונה.

יעקב כץ: אנחנו לא רואים כרגע החלטה על ביצוע.

יעקב כץ: אולי יאיר את עינינו נציג משרד האוצר ויגיד איפה אנחנו נמצאים בנקודה הזאת.

יעקב כץ: נציג משרד האוצר איתי אסולין בבקשה.

איתי אסולין: אנחנו תומכים בפתרון של הסוגיה.

איתי אסולין: כל פתרון שיוצע אנחנו נבחן אותו כמובן.

יעקב כץ: מדובר על גדר שראש הממשלה הציע ושר האוצר אמר לי לפני 5 חודשים שתוך חודשיים יתחילו את העבודות.

איתי אסולין: כרגע מבחינת הגדר אני לא יודע איפה זה עומד.

איתי אסולין: יש התנהלות סביב הגדר אבל אני לא יודע איפה זה עומד.

יעקב כץ: אתה לא יודע.

יעקב כץ: אתה הנציג.

יעקב כץ: אנחנו בוועדה בכנסת.

יעקב כץ: על כל פנים כולם שמעו את ראש הממשלה מודיע על כך באילת.

יעקב כץ: על כל פנים אני מבקש שתעביר לשר האוצר, שמעת ממר בן עמי את הנתונים של הכניסה.

יעקב כץ: היינו גם בערד.

יעקב כץ: שמענו דיווחים על נתוני הנכנסים.

יעקב כץ: מדינת ישראל קורסת ולא עומדת בזה.

יעקב כץ: נציג משרד לביטחון פנים.

יעקב כץ: איך אתה רואה הקמת עיר כזו כפתרון.

איתן גולדפלם: אנחנו לא מתנגדים להקמת עיר כזו.

איתן גולדפלם: אנחנו מפעילים את מתקן סהרוני.

יעקב כץ: כשבחור משתחרר אז הולך לאן שבא לו.

איתן גולדפלם: נכון.

איתן גולדפלם: יש לנו אלפיים מקומות במחזוריות כזו או אחרת.

איתן גולדפלם: כמו שתיארתם פה יש מחזוריות.

איתן גולדפלם: אנשים נכנסים, יוצאים.

איתן גולדפלם: עיר כמו שתיארת זו עיר, זה לא מתקן משמורת.

קריאה: מר בן עמי אמר לפגוע במוטיבציה.

קריאה: אתה מעודד את המוטיבציה.

קריאה: אתה בונה להם עיר.

יעקב כץ: להיפך.

יעקב כץ: אני אומר היום מבחינת החוק הישראלי כל מי שנמצא פה אסור לגרש אותו.

יעקב כץ: זה גם דבר שצריך להיבדק.

יעקב כץ: כי פעם היו מעלים אותם על מטוס ומורידים אותם באיזשהו מקום.

יעקב כץ: אבל נניח שנקבל את ההנחה שזה לא פשוט להוציא אותם מהארץ כי אין לאן.

יעקב כץ: ומצד שני בארץ הם חייבים להיות מועסקים במשהו.

יעקב כץ: אם הם אל מועסקים אז הם מסתובבים ומהווים סכנה.

יעקב כץ: אם הם מועסקים אז הם מודיעים לחברים שלהם להגיע גם כן.

יעקב כץ: לפי הדיווחים מדובר על רבים רבים, גם אם המ.מ.מ דיבר על מאות אלפים והצבא מדבר על מיליון, וודאי שאם המקום הזה יהיה נווה מדבר, מקום יפה וטוב והתעסוקה בו תהיה טובה והכנסה בו תהיה גדולה למה שלא ירצו להגיע.

יעקב כץ: אני חשבתי שזה יכול להיות פתרון ביניים.

יעקב כץ: כיום הם תופסים מקומות של ישראלים.

יעקב כץ: מעסיקים אותם כי הם הרב יותר זולים בגלל העובדה שאין להם מעמד.

יעקב כץ: אז מנצלים אותם.

יעקב כץ: אם נקים עיר במדבר אני לא חושב שזה יהיה מושך כל כך לגור במדבר.

יעקב כץ: זו הערכה שלי.

יחיאל מחדון: יש לנו עשרות אלפים עובדים זרים מהגרי עבודה בתל אביב שאין מניעה מלגרש אותם.

יחיאל מחדון: יש לאן לשלוח אותם.

יחיאל מחדון: אין שום הגנה שיש למבקשי המקלט.

יחיאל מחדון: יש לחץ על המעסיקים והם בתל אביב.

יחיאל מחדון: הם עשו את הבחירה להיות בתל אביב.

יחיאל מחדון: החשש שלי שאנחנו גם נאכל את הדגים המסריחים וגם נגורש מהעיר.

יחיאל מחדון: יש אינטרס למבקשי המקלט להיות בתל אביב.

יחיאל מחדון: הם עוד במצב יותר מוגן מאשר מהגרי העבודה האחרים.

יעקב כץ: מה קורה עם בעל בית מלון שמעסיק פיליפיני שעבר זמנו, עברו 5 והוא נמצא פה בלא היתר שהיה.

יעקב כץ: מה דינו של בית המלון במקרה הזה?

יחיאל מחדון: הוא נקנס.

יעקב כץ: ועכשיו הולכים גם על מעסיקים פרטיים.

יעקב כץ: שזה יכריח אותם לחזור.

יעקב כץ: יוסי מה ההערכה שלכם שכתוצאה מהפרסום שלכם שאנשים יקנסו בקנסות גדולים, מה זה יעשה לגבי שוהים בלתי חוקיים פיליפיניים או יוצאי מדינות אחרות שהם כן מזוהים?

יוסי אדלשטיין: אני אחדד את הסוגיה.

יוסי אדלשטיין: ראשית הדבר נאכף עד היום.

יוסי אדלשטיין: היתה קצת ירידה באכיפה לאור המעבר של הגופים ממשרד התמ"ת למשרד הפנים לתוך הרשות.

יוסי אדלשטיין: חלק מהתקופה היתה האטה באכיפה כלפי מעסיקים.

יוסי אדלשטיין: ברמת העיקרון זה נאכף גם היום.

יוסי אדלשטיין: היום אנחנו יצאנו עם הקמפיין הזה לעורר את המודעות כי חלק מאזרחי מדינת ישראל שמעסיקים עובדים זרים והם לא מודעים כי הם חושבים שלעובד יש ויזה, אז הם חושבים שמותר להם להעסיק אותו.

יוסי אדלשטיין: לכן אנחנו מעלים את המודעות ונגביר גם את האכיפה לאור סיום של המעבר של יחידת הסמך.

יעקב כץ: עם אנשים שבאים ממקומות מוגדרים הבעיה היא יותר קלה.

יוסי אדלשטיין: נכון.

יעקב כץ: בסופו של יום יש לאן להחזיר אותם.

יוסי אדלשטיין: נכון.

יעקב כץ: וגם תיירים שניצלו את האשרה.

יעקב כץ: אומר לך נציג משרד הפנים ויש לנו פה את מנכ"ל הרשות.

אמנון בן עמי: אנחנו עובדים כבר שנים על העניין.

אמנון בן עמי: לגבי עובד זר לא חוקי יכולים להגיד שאנחנו אוכפים יותר טוב או פחות טוב.

אמנון בן עמי: הדברים ברורים.

אמנון בן עמי: יש סוגי מהגרי עבודה בלתי חוקיים שאנחנו לא יכולים לעשות איתם כלום.

יוסי אדלשטיין: אני הצטרפתי לצוות של עוז ועשינו סיור בדרום תל אביב.

יוסי אדלשטיין: הגענו לאותו סוג אוכלוסיה.

יוסי אדלשטיין: הם יושבים בקרנות הרחוב, הם מוציאים את הנייר שאומר שעניינם בתהליך בירור.

יוסי אדלשטיין: אנחנו לא יכולים לעשות כלום.

יעקב כץ: אני רוצה לסכם את הנקודה הזאת.

יעקב כץ: לגבי אנשים שהגיעו לפה כחוק או אנשים שהגיעו לפה כתיירים כחוק והחליטו שהם נשארים פה או שאחרי שנים הם לא נמצאים אצל המעסיק המקורי והם נמצאים פה שלא בדין יש למדינת ישראל את הדרכים.

יעקב כץ: יש את יחידת עוזר.

יעקב כץ: אומר מנכ"ל הרשות זה ייקח קצת יותר זמן אנחנו נגיע לכולם.

יעקב כץ: האכיפה תבוא לידי ביטוי.

יעקב כץ: הבעיה שלנו היא המסתננים שלגביהם מדינת ישראל נמצאת במצב שהיא לא יודעת איך לטפל בהם.

יעקב כץ: אני באתי עם רעיון.

יעקב כץ: אני חושב שאם יימצא להם פתרון אלטרנטיבי של מגורים במקום אחר יכול להיות שזה יהיה פחות נוח ופחות נעים ואז האחרים לא ימהרו להגיע לפה.

יעקב כץ: אני את הדבר הזה רוצה שתבדקו במהירות האפשרית.

יעקב כץ: יכול להיות שנציע את זה כהצעת חוק- להקים עיר למסתננים.

קריאה: משפטית איך אתה יכול לחייב אותם לעזוב את הערים?

יעקב כץ: ראשית יש למדינה את הזכות אם אדם מסתובב ושותה להחליט לגביו.

יעקב כץ: מדינת ישראל לא יצרה אלטרנטיבה של עבודה למהגר שעבר את הגבול שלא כחוק.

יעקב כץ: היא לא מגרשת מחד והיא למצוא לו תעסוקה.

יעקב כץ: יש מדינות אירופאיות שיצרו את המדיומים האלה.

יעקב כץ: אז אני יכול לבוא לבתי המלון ולהגיד להם מי שיעסיק מסתנן ייקנס על עשרת אלפים שקל.

יעקב כץ: עוד שאלה.

יעקב כץ: מה גובה הקנסות?

יעקב כץ: המ.מ.מ.

יעקב כץ: שואל האם לא שווה למעסיק לחטוף את הקנס?

יוסי אדלשטיין: 5000 שקל זה לא סכום פעוט.

יוסי אדלשטיין: מלבד זאת היום זו עבירה פלילית.

מיקי בבלי: אני מנציבות האו"ם לפליטים.

מיקי בבלי: אני רוצה להחזיר את הדברים קצת למקום.

מיקי בבלי: מיליון איש שמתדפקים על דלתותינו הם לא קיימים.

מיקי בבלי: במצרים יש כרגע 45 אלף מבקשי מקלט.

מיקי בבלי: יש במצרים פועלים זרים סודנים עונתיים.

מיקי בבלי: כל שנה באים מיליון, חוזרים חזרה מיליון.

יעקב כץ: אתה לא חולק על זה שמדי חודש נכנסים?

מיקי בבלי: אני לא חולק על כלום.

מיקי בבלי: אני רק אומר, המיליון, כי מי שאומר שיש מיליון צריך גם לתת עוד תשובה אחת.

יעקב כץ: זה צבא הגנה לישראל.

מיקי בבלי: עוד שאלה אחת:

מיקי בבלי: למה הם לא עברו?

מיקי בבלי: אין גדר.

מיקי בבלי: אין שום מניעה.

מיקי בבלי: יש מסרונים.

קריאה: יש 45 אלף שהגישו בקשה במצרים.

מיקי בבלי: כן.

מיקי בבלי: זה לא אומר שכולם רוצים לבוא לפה.

יעקב כץ: מדובר גם על בדואים שמובילים אותם במדבר.

יעקב כץ: צריך 2500 דולר לראש.

מיקי בבלי: 800 דולר.

יעקב כץ: גם 800 דולר לי זה הרבה.

יעקב כץ: גם להם זה הרבה.

יעקב כץ: אם בן אדם יש לו 800 דולר בשבילו, בשביל אשתו, בשביל הילדים שלו הוא לא עני מרוד.

יעקב כץ: הצבא אומר שיש מיליון אנשים שמחכים ויעברו ורוצים לעבור.

יעקב כץ: בשביל מה להתווכח על המספרים?

יעקב כץ: כשהתחילו להגיע הראשונים היה מדובר בכמה עשרות.

יעקב כץ: זה רק עניין של עשרות, זה רק עניין של מאות.

יעקב כץ: אחר כך אמרו זה רק עניין של אלפים.

יעקב כץ: היום מדובר כל שנתיים על כמות כמו של תושבי העיר ערד.

יעקב כץ: כמו העיר שדרות.

יעקב כץ: כמו העיר אריאל.

יעקב כץ: מדובר ב-25 אלף אנשים בשנתיים.

יעקב כץ: כל 10 שנים אתה מדבר על 5 ערים כמו ערד במדינת ישראל.

יעקב כץ: רק לפי אלה שנכנסים כרגע.

יעקב כץ: זה מה שאנחנו רוצים?

יעקב כץ: 5 ערים אריתריאיות להקים במדינת ישראל?

מיקי בבלי: יש במדינת ישראל 130 אלף עובדים בלתי חוקיים שלא מסכנים את המדינה ואת קיומה.

יעקב כץ: בגלל שהחליטו שהם כן מסכנים הקימו את רשות ההגירה וישראל עושה מאמצים של יום ולילה ואומר לך מר בן עמי, נתמודד עם הבעיה.

יעקב כץ: אתה אומר יש צרה אחת, תוסיף על הצרה עוד צרה?

מיקי בבלי: אני ממש לא אומר את זה.

מיקי בבלי: מה שאני אומר זה שיש 130 אלף עובדים בלתי חוקים במדינת ישראל.

מיקי בבלי: הם לא מהווים בעיה.

מיקי בבלי: כמה גורשו עד היום?

מיקי בבלי: לא משנה.

מיקי בבלי: מאידך הבעיה שאנחנו דנים בה זה 20 אלף אנשים שיושבים פה בגלל מחויבויותיה הבינלאומיות של מדינת ישראל.

מיקי בבלי: הם מהווים את החורבן הפוטנציאלי למדינה.

מיקי בבלי: אז אני רוצה להחזיר את זה לפרופורציות.

מיקי בבלי: הבעיה הינה בעיה מדינית.

מיקי בבלי: את הבעיה הזו ניתן לפתור אך ורק בהסכם בין מדינת ישראל לבין מצרים, הסכם שהאו"ם הציע ומוכן לסייע בו.

יעקב כץ: אבל אם מצרים מבטיחה ולא מקיימת?

מיקי בבלי: האג'נדה שבין ישראל למצרים כוללת כל כך הרבה אלמנטים חשובים שאין שום מניעה להוסיף עוד אלמנט אחד חשוב.

מיקי בבלי: לא בגז, לא בנפט, לא בהברחות נשק, לא בהברחות סמים, אני עוסק באנשים שעוברים לישראל דרך מצרים ושהדרך לעצור את זה איננה בהרעת תנאים בישראל.

מיקי בבלי: כמה שלא נעשה תנאים גרועים בישראל הם יהיו הרבה יותר טובים מאשר התנאים שמהם האנשים האלה ברחו.

מיקי בבלי: והם ימשיכו לבוא.

מיקי בבלי: לבנות עיר עם מסגדים זה רעיון שגם אם נקפיד בו על שכר מינימום עשוי למשוך גם מיליון מצרים.

מיקי בבלי: לכן הפתרון הוא פתרון במשא ומתן בין ישראל למצרים.

מיקי בבלי: הפתרון איננו בהרעת תנאים כאן

מיקי בבלי: כי התנאים כאן תמיד יהיו יותר טובים כי אנחנו בני אדם.

יוסי אדלשטיין: מיקי אם שמעת את מה שמנכ"ל הרשות מה שהוא אמר.

יוסי אדלשטיין: הוא אמר שיש פה מספר אלמנטים שצריכים לחבור יחד.

יוסי אדלשטיין: לכן הוא גם העיר חבל שמשרד החוץ לא פה.

יוסי אדלשטיין: כי יש למשרד החוץ את החלק שאתה מדבר עליו.

מיקי בבלי: יש לי הסכמה מלאה עם מנכ"ל הרשות.

יעקב כץ: ראש הממשלה הודיע שהוא עומד להקים את המכשול שימנע לפי דיווחי הצבא כ-99% מהכניסות.

יעקב כץ: הלוואי.

יעקב כץ: נתפלל.

יעקב כץ: בינתיים לי יש שני בנים עכשיו שמשרתים במילואים שנמצאים על הגבול שמה ובזה הם עוסקים כל היום.

יעקב כץ: בהפניית האנשים לסהרונים, טיפול בהם עם תשאול מנומס ויפה כי אנחנו דוגמה לכל העמים.

יעקב כץ: אני שאלתי למה לא נאכף החוק גם על המסתננים?

יעקב כץ: אמר יוסי אדלשטיין והחרתה החזיקה אחריו עורכת הדין המלומדת שאתה לא יכול רק להגיד מה לא אתה צריך להגיד גם מה כן.

יעקב כץ: אני הצעתי את הצעתי.

קריאה: מה הביא את המסתננים לערד?

קריאה: החלטת ממשלת ישראל למנוע כניסתם בין גדרה לחדרה שלחה אותם לערד.

יעקב כץ: אנחנו צריכים להיערך פעמיים.

יעקב כץ: פעם אחת להקים גדר ומכשול.

יעקב כץ: ויש פה את נציג משרד האוצר שהתחייב להביא את הדברים למר שטייניץ ובפעם הבאה הוא יגיד לנו מתי הכספים יגיעו.

יעקב כץ: בינתיים אני מבקש ממר בן עמי לבדוק במהירות אפשרות להקים עיר.

יעקב כץ: כי אני רוצה שיאכפו את החוק.

יעקב כץ: החוק הוא חוק לכולם ושאסור יהיה להעסיק מסתננים גם בערד, גם באילת, גם בתל אביב.

יעקב כץ: שתהיה אלטרנטיבה להעסיק אותם בעיר שיקימו ואז זה יהיה כמו שהאו"ם דורש אהבה ואחווה ושלום ורעות.

יעקב כץ: כל העולם יבוא ללמוד מאיתנו איך מתנהגים עם אנשים שנכנסו שלא כחוק בדלת האחורית.

יעקב כץ: אנחנו נהיה טובים.

יחיאל מחדון: להוסיף שתובן המשמעות של התופעה על תל אביב היום.

יחיאל מחדון: נכון להיום יש בית ספר בתל אביב ביאליק, רוגוזין בית ספר לילדי העובדים הזרים.

יחיאל מחדון: אנחנו הולכים לקראת בית ספר שני בשכונת התקווה בית ספר הירדן של הכיתות הנמוכות.

יחיאל מחדון: רוב ההרשמה שלו של ילדי עובדים זרים.

יחיאל מחדון: יש בקשה של הילדים הישראלים מהאזורים האלה לעבור לבתי ספר אחרים.

יעקב כץ: אגב מה עם בתי הספר המוסלמים ביפו קולטים או לא קולטים?

יחיאל מחדון: לא.

יעקב כץ: תנמק למה.

יעקב כץ: אני רוצה לשמוע.

יעקב כץ: שזה יהיה בפרוטוקול שבתי הספר המוסלמים שמקבלים כסף ממדינת ישראל לא מוכנים לקלוט מוסלמים ילדי עובדים זרים.

יעקב כץ: נציב האו"ם רציתי לדעת אם בדקתם ודיווחתם לאו"ם שבתי הספר המוסלמים ביפו לא מוכנים בשום פנים ואופן לקלוט אף מוסלמי שמגיע מתל אביב.

יחיאל מחדון: בתי הספר המוסלמים ביפו הם בתי הספר של עיריית תל אביב והם לא יכולים לנהוג באופן שאנחנו רוצים.

יחיאל מחדון: הסיטואציה היא שילדי העובדים הזרים לא מתגוררים ביפו.

יחיאל מחדון: אין חיבור בין הקהילה הערבית ביפו לבין הקהילה הזאת.

יחיאל מחדון: יש לנו סיפור הפוך שהמשפחות הערביות הותיקות ביפו רושמות את הילדים שלהן לבתי ספר יהודים.

יחיאל מחדון: בבית ספר וייצמן קרוב לחצי הם ילדים ערבים של יפו.

יחיאל מחדון: בתי ספר הערבים הפתוחים הם פרטיים ועולים לא מעט כסף.

יחיאל מחדון: טיפות חלב.

יחיאל מחדון: בטיפת חלב באזור התחנה המרכזית 85% מהילדים הם ילדי עובדים זרים.

יחיאל מחדון: העלויות לעיריית תל אביב לא ניתן לתאר אותן בכלל.

יחיאל מחדון: אחוז גבוה של הילדים הם ילדים של מבקשי מקלט.

יחיאל מחדון: העובדים הזרים הוותיקים הם עובדים זרים חזקים שבאים עם מסורת של לימודים.

יחיאל מחדון: פה אנחנו נתקלים באוכלוסייה לגמרי שונה.

יחיאל מחדון: רוגוזין הוא בית ספר לילדי עובדים זרים.

קריאה: מתוך 800 ילדים בתל אביב, 200 הם של מבקשי מקלט, 600 הם של עובדים בלתי חוקיים.

יעקב כץ: בקיצור, אני צופה שהשנה ייכנסו עוד 12 אלף מסתננים.

יעקב כץ: מאחר ואין כבילה אני מניח שרובם יגיעו לתל אביב.

יעקב כץ: והם באים עם ילדים.

יחיאל מחדון: אם תדעו כמה כיתות לשנה אנחנו צריכים לפתוח בגין ילדי העובדים הזרים ומה העלות של פתיחת כיתה.

יחיאל מחדון: אני לא מדבר על נתוני הפשיעה בקרב האוכלוסייה הזאת.

יחיאל מחדון: אני לא מדבר על אלכוהוליזם כתופעה הולכת ומתרחבת.

יחיאל מחדון: אנחנו בבעיה קשה.

שרון הראל: אני מנציבות הפליטים של האו"ם.

שרון הראל: המספרים הם רגישים וצריך להסתכל עליהם בעיניים מפוכחות.

שרון הראל: היו כבר חודשים יותר גרועים כשנכנסו 1500 מבקשי מקלט במהלך 2007.

שרון הראל: בחודשיים שלושה האחרונים יש גידול מספרי.

אלישבע מילוקובסקי: אני מהנציבות לפליטים.

אלישבע מילוקובסקי: יש איזושהי קונספציה מוטעית שמדובר בלא פליטים.

אלישבע מילוקובסקי: אנשים מסודן ואריתריה לא מגורשים.

אלישבע מילוקובסקי: יש סיבה שהם לא מגורשים.

אלישבע מילוקובסקי: הם לא מגורשים כי צפויה להם סכנת חיים בארצם.

אלישבע מילוקובסקי: אם זה לא הגדרה של פליט אני לא יודעת מה זה הגדרה של פליט.

אלישבע מילוקובסקי: לא מדובר בחצי מיליון אנשים.

אלישבע מילוקובסקי: מדובר בפליטים שלא רואים את עתידם בישראל.

דוברת: הייתי בסודן ארבע פעמים לאחרונה.

דוברת: אני חולקת את אותה אמפטיה לפליטים האלה.

דוברת: אבל יש משהו שקצת יותר יקר לליבי וזה אנחנו.

דוברת: אנחנו צריכים לחזור אחורה, לקחת נשימה עמוקה ולבחון מה מדינות אחרות עושות לפחות עם האריתריאים ואם לא עם הסודנים.

דוברת: אנחנו רחוקים מהיכולת למיין אותם מהאתיופים.

דוברת: יש פה מספר כפול של אתיופים על פני אריתריאים.

דוברת: יש תחנת ממכר משמעותית וגדולה בסודן של ניירת אריתריאית שנמכרת לאתיופים כי הם לא ברי גירוש האריתראים.

דוברת: אנחנו צריכים טיפה ללמוד את הסוגיה הזאת.

דוברת: אנחנו עושים עוול למדינת אריתריאה ובזה אנחנו מסכנים דברים אסטרטגים מאוד משמעותיים של מדינת ישראל.

דוברת: אם גרמניה יכולה להחזיר אריתראים לאריתריאה אז היא יכולה.

דוברת: אנחנו יכולים לבחון ולבדוק.

דוברת: ישראל אפילו לא מצליבה נתונים עם משרד הפנים האריתראי.

דוברת: כל אישה מעל 28 לא מבוקשת באריתריאה ואם היא יצאה כחוק, נחתה במצרים עם דרכון שניתן על ידי הממשלה היא לא מבוקשת.

דוברת: מבחינתי היא ברת גירוש.

דוברת: כל גבר מעל גיל 42 לא חייב בשירות צבאי באריתריאה.

דוברת: זה 20 שנה באריתריאה וזו הסיבה שהם בורחים.

דוברת: מגיעים לפה עריקים מהצבא האריתריאי, מקבלים פה מקלט.

דוברת: אם אני מחר מחליטה שצבא הגנה לישראל 3 שנים מסוכן לי, מפחיד לי, בורחת לירדן, מבקשת מקלט מדיני , מחזירים אותי לפה.

דוברת: אם נותנים לי מקלט גם אותם שם לא הורגים.

דוברת: הם יושבים בכלא.

יעקב כץ: אני מבקש לסכם את הישיבה.

יעקב כץ: הוועדה קוראת לממשלת ישראל ולעומד בראשה לפעול במהירות להקמת המכשול והגדר על מנת לגרום לכך שתיפסק תנועת המסתננים שמגיע היום לפי הנתונים הקיימים כרגע בידי הרשויות ל-12 אלף מסתננים בשנה שנכנסים דרך מצרים.

יעקב כץ: דבר שני, הוועדה מבקשת ממנכ"ל הרשות אמנון בן עמי לכנס את הוועדה שאמורה להציע פתרונות לאכיפת החוק בצורה שווה על כל מי שנמצא במדינה ללא רישיון וללא אישור ויש להחיל את החוק על כל מי שמפר את החוק בצורה שווה, גם מי שמעסיק מסתננים מאריתריאה, מאפריקה שעוברים דרך מצרים על מנת למנוע את הגעתם של מסתננים רבים נוספים שמקבלים הודעות מהארץ שהעבודה היא רבה ומותרת.

יעקב כץ: דבר שלישי, אנחנו קוראים לחברי הכנסת לחבור ליושב ראש הוועדה יעקב כץ בדבר חקיקת חוק להקמת עיר לציבור האריתראי הסודני שמגיע שלא כחוק עם מציאת מקומות עבודה על מנת לאפשר אלטרנטיבה מציאותית ומעשית למה שקורה היום שבמידה ואם נאכוף את החוק לא תימצא עבודה, ואנחנו כמדינה אחראית כל עוד לא מגרשים אותם חייבים בשלומם ופרנסתם.

יעקב כץ: אני מודה לכולם.

יעקב כץ: תודה רבה.